KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 7-10/2010 /* COM/2010/0696 galīgā redakcija */





[pic] | EIROPAS KOMISIJA | Briselē, 30.11.2010 COM(2010) 696 galīgā redakcija . KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 7-10/2010 SATURS 1. Ievads 3 2. ELGF piešķirtie ieņēmumi 3 3. Ieņēmumi no pagaidu restrukturizācijas summām (cukura nozare) 4 4. Piezīmes par ELGF 2010. gada budžeta provizorisko izpildi 4 5. ELGF piešķirto ieņēmumu izpilde 7 6. No pagaidu restrukturizācijas summām gūto ieņēmumu izpilde (cukura nozare) 7 7. Cukura nozares restrukturizācijas fonda izveide 7 8. Secinājumi 7 PIELIKUMS: | PROVIZORISKIE ELGF APROPRIāCIJU IZLIETOJUMI LīDZ 31.08.2010 | IEVADS Budžeta faktiskā izpilde laika posmā no 2009. gada 16. oktobra līdz 2010. gada 31. augustam salīdzinājumā ar izdevumu profilu, ko raksturo rādītājs, kas noteikts atbilstīgi Padomes Regulas (EK) Nr. 1290/2005[1] 20. pantā paredzētajiem noteikumiem, apkopota pielikuma tabulā. ELGF PIEšķIRTIE IEņēMUMI Pamatojoties uz Padomes Regulas (EK) Nr. 1290/2005 par kopējās lauksaimniecības politikas finansēšanu 34. panta noteikumiem, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, pieskaita pie ieņēmumiem ELGF izdevumu finansēšanai. Piešķirtos ieņēmumus saskaņā ar šiem noteikumiem var izmantot, lai finansētu dalībvalstīs radušos ELGF izdevumus. Ja daļu no šiem ieņēmumiem neizmanto, šo daļu automātiski pārnes uz nākamā gada budžetu[2]. Kā jau norādīts iepriekšējos Agrīnās brīdināšanas sistēmas ziņojumos, Komisijas aplēstā pieejamo piešķirto ieņēmumu kopsumma bija EUR 922 miljoni, proti: - piešķirto ieņēmumu apjomu, ko paredzēts gūt 2010. budžeta gadā, aplēsa EUR 789 miljonu apmērā; paredzētos ieņēmumus no atbilstības pārbaužu korekcijām un pārkāpumiem novērtēja attiecīgi EUR 600 miljonu un EUR 91 miljonu apmērā; ieņēmumus no piena nodevas aplēsa EUR 98 miljonu apmērā; - piešķirto ieņēmumu apjomu, ko paredzēts pārnest no 2009. budžeta gada uz 2010. budžeta gadu, aplēsa EUR 133 miljonu apmērā. Komisija šos ieņēmumus EUR 922 miljonu apmērā piešķīra divām shēmām, proti: - EUR 222 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un - EUR 700 miljonus piešķīra vienotā maksājuma shēmai. Saskaņā ar Komisijas grozījumu vēstuli budžeta lēmējinstitūcija šīm divām shēmām piešķīra apropriācijas attiecīgi EUR 547 miljonu un EUR 28 480 miljonu apmērā. Piešķirto apropriāciju summa un iepriekš minētie piešķirtie ieņēmumi atbilst aplēstajai apropriāciju kopsummai, no kuras EUR 769 miljoni pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 29 180 miljoni —vienotā maksājumu shēmai. Šā dokumenta pielikuma tabulā, kurā apkopota 2010. gada budžeta provizoriskā izpilde līdz 2010. gada 31. augustam, iepriekš minētajām divām shēmām piešķirtās apropriācijas iekļautas augļu un dārzeņu nozares un savstarpēji nesaistīto tiešo atbalstu sākotnējās budžeta apropriācijās, kuru apjoms ir attiecīgi EUR 720,1 miljons un EUR 33 272 miljoni, neņemot vērā iepriekš minētos piešķirtos ieņēmumus. Pieskaitot šīm jomām piešķirtos ieņēmumus, 2010. gada budžetā paredzēto apropriāciju kopsumma augļu un dārzeņu nozarē ir EUR 942,1 miljons, bet savstarpēji nesaistītu tiešo atbalstu jomā — EUR 33 972 miljoni. IEņēMUMI NO PAGAIDU RESTRUKTURIZāCIJAS SUMMāM (CUKURA NOZARE) Ar pagaidu restrukturizācijas summām cukura nozarē rīkojas kā ar piešķirtajiem ieņēmumiem, kas domāti, lai finansētu cukura nozares restrukturizāciju un cita veida atbalstu, kas paredzēts cukura nozares restrukturizācijas fondā. Kā jau norādīts iepriekšējos Agrīnās brīdināšanas sistēmas ziņojumos, 2010. gadā šie ieņēmumi tika aplēsti EUR 606,8 miljonu apmērā, bet EUR 717,9 miljonus bija paredzēts pārnest no 2009. uz 2010. budžeta gadu. PIEZīMES PAR ELGF 2010. GADA BUDžETA PROVIZORISKO IZPILDI Turpinājumā sniegtas īsas piezīmes par dažiem budžeta pantiem, kuros redzamas vai gada beigās būs redzamas visievērojamākās neatbilstības starp faktisko un prognozēto izpildes līmeni 2010. gada budžetā. Tirgus pasākumi Apropriāciju izlietojums intervences darbībām lauksaimniecības tirgos bija mazāks nekā rādītāja prognozētais līmenis 2010. gada 31. augustā, proti, – EUR 422,1 miljoni. Šī atšķirība galvenokārt ir saistīta ar pārtikas programmām un piena un piena produktu nozari, attiecībā uz kuru patlaban ir vērojama būtiska budžeta neizpilde. Tajā pašā laikā citās nozarēs, piemēram, augļu un dārzeņu un vīna nozarē, ir konstatēta pārizpilde. Labība (EUR +36,4 miljoni) Ātrāks apropriāciju izlietojums salīdzinājumā ar pašreizējo rādītāja līmeni ir galvenokārt skaidrojams ar lielāku daudzumu graudaugu, kas nonāk intervences krājumos, kā arī uzņemšanas tempa pieaugumu salīdzinājumā ar tempu, kad tika noteikts 2010. gada rādītājs. Komisija uzskata, ka izdevumi, kuri radīsies šīs shēmas ietvaros līdz budžeta gada beigām, būs lielāki nekā sākotnēji tiem paredzētās apropriācijas 2010. gada budžetā. Kompensācijas par I pielikumā neiekļautajiem produktiem (−EUR 52,5 miljoni) Lēnāks apropriāciju izlietojums salīdzinājumā ar pašreizējo rādītāja līmeni ir galvenokārt skaidrojams ar mazākiem dalībvalstu izdevumiem attiecībā uz eksporta kompensāciju izmaksu par piena produktiem, kas iekļauti eksportētajos pārstrādātajos lauksaimniecības produktos. Tas ir saistīts ar to, ka situācija piena produktu tirgos ir daudz labāka nekā laikā, kad tika sagatavota grozījumu vēstule 2010. budžeta gadam. Ņemot vērā šo uzlabojumu, 2009. gada novembrī Komisija pārtrauca izmaksāt eksporta kompensācijas par piena produktiem. Komisija uzskata, ka līdz budžeta gada beigām šajā nozarē radīsies budžeta ietaupījumi. Pārtikas programmas (−EUR 208,8 miljoni) Lēnāks apropriāciju izlietojums salīdzinājumā ar pašreizējo rādītāja līmeni ir skaidrojams galvenokārt ar laika novirzi starp brīdi, kad dalībvalstis deklarē uzkrāto produktu daudzumu, un brīdi, kad tās šos produktus deklarē kā uzņemtus izplatīšanai saskaņā ar plānu. Turklāt paredzēts, ka līdz budžeta gada beigām tiks deklarēti papildu izdevumi, jo piena produktus var izņemt no krājumiem līdz 2010. gada septembra beigām, nevis, kā ierasts, līdz 2010. gada augusta beigām. Šobrīd Komisija uzskata, ka pašreizējais shēmas īstenošanas temps paātrināsies līdz budžeta gada beigām, tāpat kā tas bija ar 2009. gada plānu. Augļi un dārzeņi (+EUR 60,9 miljoni salīdzinājumā ar piešķirtajām apropriācijām) Šis izpildes līmenis tika iegūts, piemērojot tā perioda rādītāju, kas beidzas 2010. gada 31. augustā, budžeta piešķirtajām apropriācijām, kurās neietilpst šai nozarei piešķirtie ieņēmumi (NB! Sīkāku informāciju sk. 2. punktā). NB! Lai lasītājam būtu ērtāk, Komisija ir ieviesusi zemsvītras piezīmi * pielikuma tabulā par budžeta provizorisko izpildi. Šī zemsvītras piezīme parāda, kāda būtu situācija, ja rādītājs (2010. gada 31. augustā) tiktu piemērots plānotajām šīs nozares finansēšanai pieejamajām kopējām apropriācijām. Kā norādīts 2. punktā, plānoto šai nozarei pieejamo kopējo finansējumu veido budžeta piešķirtās apropriācijas EUR 720,1 miljonu apmērā un šai nozarei piešķirtie ieņēmumi, kas aplēsti EUR 222,0 miljonu apmērā. Tāpēc, ja rādītājs tiktu piemērots šai nozarei paredzētajai kopējai finansējuma summai EUR 942,1 miljonu apmērā, tad rastos apropriāciju neizpilde –EUR 96,0 miljonu apmērā. Šobrīd Komisija uzskata, ka šajā nozarē radīsies nelieli ietaupījumi, jo paredzams, ka maksājumi darbības fondos ražotāju organizācijām būs mazāki par sākotnēji plānotiem. Vīnkopības nozares produkti (+EUR 73,2 miljoni) Salīdzinot ar budžeta apropriāciju rādītāja līmeni 2010. gada 31. augustā, šīs izpildes tendences, kas pārsniedz budžeta apropriācijas, ir izveidojušās, pieaugot tempam, kādā dalībvalstis veikušas maksājumus, galvenokārt valsts atbalsta programmās. Attiecībā uz maksājumiem šīm programmām, ņemot vērā to 2009. gada maksājumu vēsturi, paredzams, ka pēdējos divos budžeta gada mēnešos radīsies papildu izdevumi. Šobrīd Komisija tomēr uzskata, ka šajā nozarē radīsies nelieli ietaupījumi. Piens un piena produkti (–EUR 316,6 miljoni) Situācija piena produktu tirgos ir daudz labāka nekā laikā, kad tika sagatavota grozījumu vēstule 2010. budžeta gadam. Līdz ar to Komisija pārtrauca izmaksāt eksporta kompensācijas par piena produktiem. Turklāt ES ir būtiski pieaugušas tirgus cenas, līdz ar to apstājusies vājpiena pulvera un sviesta ienākšana intervences krājumos, kur ir nostabilizējies abu uzglabāto produktu daudzums. Lēnāks apropriāciju izlietojums salīdzinājumā ar pašreizējo rādītāja līmeni ir skaidrojams ar to, ka iepriekšminēto iemeslu dēļ šobrīd ir samazinājies faktisko izdevumu apmērs šajā nozarē. Tāpēc Komisija uzskata, ka šajā nozarē radīsies ievērojami budžeta ietaupījumi. Tiešie atbalsti Apropriāciju izlietojums tiešajiem atbalstiem salīdzinājumā ar rādītāja līmeni 2010. gada 31. augustā bija par EUR 429,3 miljoniem lielāks. Savstarpēji nesaistītie tiešie atbalsti (+EUR 587,9 miljoni pretstatā piešķirtajām apropriācijām) Šis izpildes līmenis tika iegūts, piemērojot tā perioda rādītāju, kas beidzas 2010. gada 31. augustā, budžeta piešķirtajām apropriācijām, kurās neietilpst šai nozarei piešķirtie ieņēmumi (NB! Sīkāku informāciju sk. 2. punktā). NB! Lai lasītājam būtu ērtāk, Komisija ir ieviesusi zemsvītras piezīmi * pielikuma tabulā par budžeta provizorisko izpildi. Šī zemsvītras piezīme parāda, kāda būtu situācija, ja rādītājs (2010. gada 31. augustā) tiktu piemērots plānotajām šīs nozares finansēšanai pieejamajām kopējām apropriācijām. Kā norādīts 2. punktā, plānoto šai nozarei pieejamo kopējo finansējumu veido budžeta piešķirtās apropriācijas EUR 33 272 miljonu apmērā un šai nozarei piešķirtie ieņēmumi, kas aplēsti EUR 700 miljonu apmērā. Tāpēc, ja rādītājs tiktu piemērots šai nozarei plānotajai kopējai finansējuma summai EUR 33 972 miljonu apmērā, tad rastos apropriāciju neizpilde –EUR 110,8 miljonu apmērā, kas ir 0,3 % no iepriekš minētā kopējā finansējuma. Šobrīd šī nelielā neizpilde liecina par to, ka 2010. gadā šai shēmai ir daudz labāks izpildes rādītājs, nekā tas bija 2009. gadā. Citi tiešie atbalsti (−EUR 159,8 miljoni) Šī neizpildes tendence ir galvenokārt skaidrojama ar dažām shēmām, piemēram, piemaksas par dzīvniekiem un platībatkarīgais atbalsts attiecībā uz kokvilnu, kurās, salīdzinot ar 2010. gada budžeta noteikšanas brīdi, tika reģistrēts mazāks dzīvnieku un hektāru skaits. Šobrīd Komisija uzskata, ka šajā nozarē radīsies nelieli ietaupījumi. Lauksaimniecības izdevumu revīzija Iepriekšējo gadu grāmatojumu noskaidrošana (+EUR 234,2 miljoni) Pašreizējās izpildes līmenis iegūts, salīdzinot jau veikto grāmatojumu noskaidrošanas korekciju apmēru ar atbilstošā rādītāja līmeni 2010. gada 31. augustā. Šobrīd šīs shēmas izpilde liecina par tās negatīvo izdevumu neizpildi EUR 234,2 miljonu apmērā. Jāatzīmē, ka Komisija grozījumu vēstulē 2010. gadam ierosināja korekcijas –EUR 80 miljonu apmērā, bet budžeta lēmējinstitūcija saglabāja summu –EUR 310 miljonu apmērā. Komisija uzskata, ka ar plānotajām grāmatojumu noskaidrošanas lēmumu korekcijām, kā arī korekcijām saistībā ar to, ka dalībvalstis nav ievērojušas atbalsta maksājumu termiņus, nepietiks, lai segtu neparedzēto summu EUR 310 miljonu apmērā, ko noteikusi budžeta lēmējinstitūcija. Tā rezultātā Komisijai būtu jāsedz liels negatīvs budžeta apropriāciju deficīts ar pozitīvām budžeta apropriācijām, lai slēgtu šo budžeta pozīciju 2010. gadā. ELGF PIEšķIRTO IEņēMUMU IZPILDE Dokumenta pielikuma tabulā redzams, ka 2010. gada 31. augustā bija pieejami piešķirtie ieņēmumi EUR 900,3 miljonu apmērā, proti: - ieņēmumi no atbilstības pārbaužu lēmumu korekcijām ir EUR 509,7 miljoni, turklāt līdz budžeta gada beigām paredzēts saņemt papildu summas; - ieņēmumi saistībā ar pārkāpumiem ir EUR 146,4 miljoni, turklāt līdz budžeta gada beigām arī ir paredzēts saņemt papildu summas, un - šobrīd jābūt iekasētiem visiem ieņēmumiem no piena nodevas — EUR 102,6 miljoni salīdzinājumā ar sākotnējo aplēsi EUR 98 miljonu apmērā; - visbeidzot, pretstatā sākotnēji aplēstajiem EUR 133 miljoniem, no 2009. uz 2010. gadu pārnesto piešķirto ieņēmumu summa ir EUR 141,5 miljoni. Iekasētā piešķirto ieņēmumu summa 2010. gada 31. augustā ir EUR 758,7 miljoni, un līdz budžeta gada beigām paredzēts iekasēt papildu summas. Šobrīd Komisija plāno, ka piešķirtie ieņēmumi, kas būs pieejami 2010. gadā, būs augstāki par sākotnējo 2010. gada budžetā paredzēto summu. Jāatzīmē, ka neizmantotie piešķirtie ieņēmumi, kas iekasēti 2010. gadā, tiks pārnesti uz 2011. budžeta gadu. NO PAGAIDU RESTRUKTURIZāCIJAS SUMMāM GūTO IEņēMUMU IZPILDE (CUKURA NOZARE) Kā jau norādīts iepriekšējos Agrīnās brīdināšanas sistēmas ziņojumos, 2010. gada budžetam pieejamo piešķirto ieņēmumu kopsumma pagaidu restrukturizācijas summu veidā sasniedza EUR 1 375,1 miljonu. CUKURA NOZARES RESTRUKTURIZāCIJAS FONDA IZVEIDE Dalībvalstis 2010. gada augusta beigās bija veikušas atbalsta maksājumus EUR 244,5 miljona apmērā restrukturizētajai cukura rūpniecībai, diversifikācijai vai cukura rafinēšanai. Šobrīd Komisijas aplēses ir tādas, ka saskaņā ar šo shēmu 2010. gadā jāveic maksājumi EUR 360 miljonu apmērā. Patlaban šādu izpildes līmeni uzskata par īslaicīgu un līdz budžeta gada beigām paredzēts saņemt papildu maksājumus. SECINāJUMI ELGF 2010. gada budžeta apropriāciju provizoriskais izlietojums laika posmā līdz 2010. gada 31. augustam rāda, ka ikmēneša maksājumi dalībvalstu izdevumu atmaksāšanai par aptuveni EUR 222,4 miljoniem pārsniedz rādītāja noteikto līmeni. Šī pārtēriņa galvenais iemesls ir izdevumi par tiešajiem atbalstiem, savukārt attiecībā uz izdevumiem par intervenci lauksaimniecības tirgos labāka situācija piena tirgū ļaus gūt ietaupījumus no gaidāmajiem izdevumiem par piena produktu eksporta kompensācijām, kā arī no gaidāmajiem izdevumiem par intervences krājumā esošo sviestu un vājpiena pulveri. Attiecībā uz budžeta lēmējinstitūcijas grāmatojumu noskaidrošanas korekciju palielinājumu par –EUR 230,0 miljoniem līdz kopsummai –EUR 310,0 miljonu apmērā Komisija prognozē, ka ar korekcijām, kas noteiktas ar Komisijas grāmatojumu noskaidrošanas lēmumiem, kā arī citām korekcijām saistībā ar to, ka dalībvalstis nav ievērojušas atbalsta maksājumu termiņus, nepietiks, lai finansētu šos negatīvos izdevumus. 2010. gada oktobra budžeta grozījumu projekta 05 02. nodaļā (Intervences pasākumi lauksaimniecības tirgos) bija paredzēti apropriāciju samazinājumi par EUR 330 miljoniem. Tāpēc Komisija prognozē, ka iepriekš minēto izdevumu nefinansētā daļa tiks segta daļēji no dažādiem ietaupījumiem kārtējā budžetā, bet galvenokārt no piešķirtajiem ieņēmumiem, kuri būs pieejami 2010. gadā. PIELIKUMS [pic] [1] OV L 209, 11.8.2005., 1. lpp. [2] Pārnestie piešķirtie ieņēmumi jāizlieto vispirms, proti, pirms budžeta lēmējinstitūcijas piešķirtajām apropriācijām vai gada laikā gūtajiem piešķirtajiem ieņēmumiem (Finanšu regulas 10. pants).